Limfjordsbyen ramt af endnu en voldtægt af en ældre dame.

I nat mellem klokken 04:00 og 05:30 begik en ukendt gerningsmand fuldbyrdet voldtægt mod en 78-årig kvinde i hendes pensionistbolig, Blindebomsgade 3. Overfaldsmanden kom ind til kvinden ved at knuse en termorude. Det er blot tre måneder, siden en ældre kvinde sidst blev voldtaget i Løgstør. Gerningsmanden til denne forbrydelse, der fandt sted 200 meter fra nattens gerningssted, er endnu ikke fanget. Men politiet har DNA-spor og leder i dag efter nyt DNA-materiale, der kan fastslå, om der er tale om samme gerningsmand. Løgstør politi hører meget gerne fra folk, der kan hjælpe med opklaringen af den uhyre grove forbrydelse.